CELEX: 62011TN0134
Language: et
Date: 2011-03-03 00:00:00
Title: Kohtuasi T-134/11: 3. märtsil 2011 esitatud hagi — Al-Faqih jt versus komisjon

30.4.2011   
            
            
               ET
            
            
               Euroopa Liidu Teataja
            
            
               C 130/21
            
         3. märtsil 2011 esitatud hagi — Al-Faqih jt versus komisjon
   (Kohtuasi T-134/11)
   2011/C 130/41
   Kohtumenetluse keel: inglise
   
      Pooled
   
   
      Hagejad: Al-Bashir Mohammed Al-Faqih (Birmingham, Ühendkuningriik), Ghunia Abdrabbah (Birmingham, Ühendkuningriik), Taher Nasuf (Manchester, Ühendkuningriik) ja Sanabel Relief Agency Ltd (Birmingham, Ühendkuningriik) (esindajad: barrister E. Grieves ja solicitor N. Garcia-Lora)
   
      Kostjad: Euroopa Komisjon
   
      Hagejate nõuded
   
   
               —
            
            
               tühistada komisjoni määrus (EL) nr 1139/2010 (1) ja komisjoni määrus (EL) nr 1138/2010 (2) hagejaid puudutavas osas;
            
         
               —
            
            
               jätta Euroopa Liidu Nõukogu kohtukulud tema enda kanda ning mõista temalt välja hagejate kohtukulud ja kõik Euroopa Kohtu kassa poolt õigusabina eraldatud summad.
            
         
      Väited ja peamised argumendid
   
   Hageja esitab hagi toetuseks neli väidet.
   
               1.
            
            
               Esimese väitega heidetakse ette, et komisjon jättis tahtlikult tähelepanuta Euroopa Kohtu siduva kohtupraktika ning ei kontrollinud sõltumatult hageja määratlusi ega nõudnud nende määratluste põhjendusi.
            
         
               2.
            
            
               Teiseks väidab hageja, et komisjoni määrused (EL) nr 1139/2010 ja nr 1138/2010 ei järgi õigust kohtulikule kontrollile ning rikkusid kaitseõigusi, rikkudes seega Euroopa inimõiguste ja põhivabaduste kaitse konventsiooni artiklit 6.
            
         
               3.
            
            
               Kolmandaks väidab hageja, et komisjonile läbivaatamiseks saadetud järeldused, mis puudutavad ühte hagejat — Sanabel Relief Agency Ltd, on õiguslikult ebaõiged ja põhjendamatud.
            
         
               4.
            
            
               Neljandaks heidab hageja ette, et komisjoni määrused (EL) nr 1139/2010 ja nr 1138/2010 kujutavad endast ebaproportsionaalset sekkumist kõigi nelja hageja omandiõigusse ja Euroopa inimõiguste ja põhivabaduste kaitse konventsiooni artikliga 6 kaitstud eraelu puutumatusse. Peale selle ei ole sellised õigusnormid mõistlikud, kui võtta iseäranis arvesse Ühendkuningriigi seisukohta, et kolm esimest hagejat ei vasta enam asjaomastele kriteeriumidele.
            
         
      (1)  Komisjoni 7. detsembri 2010. aasta määrus (EL) nr 1139/2010, millega 141. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud (ELT 2010 L 322, lk 6).
   
      (2)  Komisjoni 7. detsembri 2010. aasta määrus (EL) nr 1138/2010, millega 140. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud (ELT 2010 L 322, lk 4).